ΠΕΡΙΕΧΟΜΕΝΑ
ΠΡΟΕΔΡΙΚΑ ΔΙΑΤΑΓΜΑΤΑ
36. Καθιέρωση της 21ης Μαΐου ως ημέρας αργίας
για τη Δημοτική Κοινότητα Ανδραβίδας του Δήμου Ανδραβίδας - Κυλλήνης Νομού Ηλείας.
37. Μεταφορά της έδρας της Ενορίας Ιερού Ναού
Αγίου Αντωνίου Βαρυμπόμπης, της Ιεράς Μητροπόλεως Ιλίου, Αχαρνών και Πετρουπόλεως στον
Ιερό Ναό Αγίων Αποστόλων Πέτρου και Παύλου
Βαρυμπόμπης, που βρίσκεται στην τοπική κοινότητα Βαρυμπόμπης της Δημοτικής Ενότητας
Αχαρνών, του δήμου Αχαρνών της Περιφερειακής
Ενότητας Ανατολικής Αττικής, και μετονομασία
της ενορίας σε Ενορία Ιερού Ναού Αγίων Αποστόλων Πέτρου και Παύλου Βαρυμπόμπης.
ΚΑΝΟΝΙΣΤΙΚΕΣ ΔΙΑΤΑΞΕΙΣ
Περί μετονομασίας της Ιεράς Μητροπόλεως Αλεξανδρουπόλεως εις «Ιερά Μητρόπολις Αλεξαν-
δρουπόλεως, Τραϊανουπόλεως και Σαμοθράκης».
ΠΡΟΕΔΡΙΚΑ ΔΙΑΤΑΓΜΑΤΑ
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 36
(1)
Καθιέρωση της 21ης Μαΐου ως ημέρας αργίας για
τη Δημοτική Κοινότητα Ανδραβίδας του Δήμου
Ανδραβίδας - Κυλλήνης Νομού Ηλείας.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) Της παρ. 10 του άρθρου 35 του ν. 3274/2004 «Οργάνωση και λειτουργία των Οργανισμών Τοπικής Αυτοδιοί-
κησης πρώτου και δεύτερου βαθμού» (Α΄ 195),
β) της περ. 2 του άρθρου 1 του π.δ. 64/2014 «Περιορισμός συναρμοδιοτήτων Υπουργών κατά την έκδοση
διοικητικών πράξεων» (Α΄ 106).
2. Την 102928 ΕΞ 2023/10.07.2023 κοινή απόφαση του
Πρωθυπουργού και του Υπουργού Οικονομικών «Ανάθεση αρμοδιοτήτων στον Υφυπουργό Οικονομικών,
Αθανάσιο Πετραλιά» (Β΄ 4441).
3. Την 92/2024 απόφαση του Δημοτικού Συμβουλίου
του Δήμου Ανδραβίδας - Κυλλήνης.
4. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α΄ 133), και το γεγονός ότι, όπως
προκύπτει από την ΓΔΟΥΔΥ/163/22.11.2024 εισήγηση
του Αναπληρωτή Γενικού Διευθυντή Οικονομικών Υπηρεσιών και Διοικητικής Υποστήριξης του Υπουργείου
Εσωτερικών, από τις διατάξεις του παρόντος προκαλείται
ενδεχόμενη ετήσια δαπάνη επί του τακτικού προϋπολογισμού και επί του προϋπολογισμού του Δήμου Ανδρα-
βίδας - Κυλλήνης και των λοιπών νομικών προσώπων
δημοσίου και ιδιωτικού δικαίου που επιχορηγούνται από
τον κρατικό προϋπολογισμό, η οποία, εφόσον συντελεστεί, θα επιβαρύνει τους προϋπολογισμούς των οικείων
Υπουργείων, του Δήμου Ανδραβίδας - Κυλλήνης και των
λοιπών νομικών προσώπων, κατά περίπτωση.
5. Το γεγονός ότι οι διατάξεις του παρόντος δεν αφορούν σε διοικητική διαδικασία για την οποία υπάρχει
υποχρέωση καταχώρισης στο Εθνικό Μητρώο Διοικητικών Διαδικασιών «Μίτος».
6. Την 25/2025 γνωμοδότηση του Συμβουλίου της
Επικρατείας.
Με πρόταση του Υπουργού Εσωτερικών και του Υφυπουργού Εθνικής Οικονομίας και Οικονομικών, αποφα-
σίζουμε:
Άρθρο 1
Καθιερώνεται η 21η Μαΐου, εορτή του Ιερού Ναού Αγίων Κωνσταντίνου και Ελένης Ανδραβίδας, πολιούχου
της Ανδραβίδας, ως ημέρα αργίας για τη Δημοτική Κοινότητα Ανδραβίδας του Δήμου Ανδραβίδας – Κυλλήνης
Νομού Ηλείας.
Άρθρο 2
Η ισχύς του παρόντος διατάγματος αρχίζει από τη δημοσίευσή του στην Εφημερίδα της Κυβερνήσεως.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
25 Απριλίου 2025
ΤΕΥΧΟΣ  ΠΡΩΤΟ
Αρ. Φύλλου 62
28.04.2025 09:59:21
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος A’ 62/25.04.2025
Στον Υπουργό Εσωτερικών αναθέτουμε τη δημοσίευση και εκτέλεση του παρόντος διατάγματος.
Αθήνα, 15 Απριλίου 2025
Ο Πρόεδρος της Δημοκρατίας
ΚΩΝΣΤΑΝΤΙΝΟΣ ΑΝ. ΤΑΣΟΥΛΑΣ
Οι Υπουργοί
Υφυπουργός
Εθνικής Οικονομίας και
Οικονομικών
Εσωτερικών
ΑΘΑΝΑΣΙΟΣ ΠΕΤΡΑΛΙΑΣ
ΘΕΟΔΩΡΟΣ ΛΙΒΑΝΙΟΣ
Ι
ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 37
(2)
Μεταφορά της έδρας της Ενορίας Ιερού Ναού
Αγίου Αντωνίου Βαρυμπόμπης, της Ιεράς Μητροπόλεως Ιλίου, Αχαρνών και Πετρουπόλεως στον
Ιερό Ναό Αγίων Αποστόλων Πέτρου και Παύλου
Βαρυμπόμπης, που βρίσκεται στην τοπική κοινότητα Βαρυμπόμπης της Δημοτικής Ενότητας
Αχαρνών, του δήμου Αχαρνών της Περιφερειακής Ενότητας Ανατολικής Αττικής, και μετονο-
μασία της ενορίας σε Ενορία Ιερού Ναού Αγίων
Αποστόλων Πέτρου και Παύλου Βαρυμπόμπης.
Ο ΠΡΟΕΔΡΟΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
Έχοντας υπόψη:
1. Τις διατάξεις:
α) Του άρθρου 36 παρ. 2 του ν. 590/1977 «Περί του Καταστατικού Χάρτου της Εκκλησίας της Ελλάδος» (Α΄ 146),
β) των άρθρων 2 και 3 του Κανονισμού 8/1979 της
Ιεράς Συνόδου της Εκκλησίας της Ελλάδος «Περί Ιερών
Ναών και Ενοριών» (Α΄ 1/1980).
2. Το π.δ. 27/2025 «Διορισμός Υπουργών, Αναπληρωτή
Υπουργού, Υφυπουργών και Αντιπροέδρου της Κυβέρνησης» (Α΄ 44).
3. Το β.δ. 743/1960 «Περί ιδρύσεως Ενορίας εν Βαρυμπόμπη Αττικής της Ι. Μ. Αττικής και Μεγαρίδος» (Α΄ 181).
4. Τη διατυπωθείσα στην Κ΄/4.4.2023 Συνεδρία της
166ης Συνοδικής Περιόδου έγκριση της Διαρκούς Ιεράς
Συνόδου της Εκκλησίας της Ελλάδος.
5. Την 139/10.11.2022 σύμφωνη γνώμη του Μητροπολιτικού Συμβουλίου της Ιεράς Μητροπόλεως Ιλίου,
Αχαρνών και Πετρουπόλεως.
6. Το 23/6.10.2022 πρακτικό του Εκκλησιαστικού Συμβουλίου του Ιερού Ενοριακού Ναού Αγίου Αντωνίου Βα-
ρυμπόμπης.
7. Την 220/2023 γνωμοδότηση (πρακτικό 20ης
Συν./31.10.2023) του Δημοτικού Συμβουλίου του Δήμου Αχαρνών.
8. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α΄ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α΄ 133), και το γεγονός ότι από τις
διατάξεις του παρόντος δεν προκαλείται δαπάνη σε βάρος του τακτικού προϋπολογισμού του Υπουργείου Παι-
δείας, Θρησκευμάτων και Αθλητισμού, όπως προκύπτει
από την Φ.1/Γ/671/129796/Β1 εισήγηση του Προϊσταμένου της Γενικής Διεύθυνσης Οικονομικών Υπηρεσιών του
Υπουργείου Παιδείας, Θρησκευμάτων και Αθλητισμού.
9. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
10. Την 21/2025 γνωμοδότηση του Συμβουλίου της
Επικρατείας.
Με πρόταση της Υπουργού Παιδείας, Θρησκευμάτων
και Αθλητισμού, αποφασίζουμε:
Άρθρο 1
Μεταφέρεται η έδρα της Ενορίας Ιερού Ναού Αγίου
Αντωνίου Βαρυμπόμπης της Ιεράς Μητροπόλεως Ιλίου,
Αχαρνών και Πετρουπόλεως στον Ιερό Ναό Αγίων Αποστόλων Πέτρου και Παύλου Βαρυμπόμπης, που βρίσκε-
ται στην τοπική κοινότητα Βαρυμπόμπης της Δημοτικής
Ενότητας Αχαρνών του Δήμου Αχαρνών της Περιφερειακής Ενότητας Ανατολικής Αττικής, και μετονομάζεται
η υφιστάμενη ενορία σε Ενορία Ιερού Ναού Αγίων Αποστόλων Πέτρου και Παύλου Βαρυμπόμπης.
Άρθρο 2
Η ισχύς του παρόντος αρχίζει από τη δημοσίευσή του
στην Εφημερίδα της Κυβερνήσεως.
Στην Υπουργό Παιδείας Θρησκευμάτων και Αθλητισμού αναθέτουμε τη δημοσίευση και εκτέλεση του
παρόντος διατάγματος.
Αθήνα, 11 Απριλίου 2025
Ο Πρόεδρος της Δημοκρατίας
ΚΩΝΣΤΑΝΤΙΝΟΣ ΑΝ. ΤΑΣΟΥΛΑΣ
Η Υπουργός
Παιδείας, Θρησκευμάτων και
Αθλητισμού
ΣΟΦΙΑ ΖΑΧΑΡΑΚΗ
Ι
ΚΑΝΟΝΙΣΤΙΚΕΣ ΔΙΑΤΑΞΕΙΣ
Αριθμ. απόφ. 358/2025
(3)
Περί μετονομασίας της Ιεράς Μητροπόλεως Αλεξανδρουπόλεως εις «Ιερά Μητρόπολις Αλεξαν-
δρουπόλεως, Τραϊανουπόλεως και Σαμοθράκης».
Η ΙΕΡΑ ΣΥΝΟΔΟΣ
ΤΗΣ ΙΕΡΑΡΧΙΑΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ
Έχοντας υπόψη:
1. Την περ. α΄ της υποπαρ. Β΄ της παρ. 1 και την παρ. 2
του άρθρου 11 του ν. 590/1977 «Περί του Καταστατικού
Χάρτου της Εκκλησίας της Ελλάδος» (Α΄ 146),
2. τους Ιερούς Κανόνας λδ΄ των Αγίων Αποστόλων, ιζ΄
της Δ΄ Οικουμενικής Συνόδου, λη΄ της Πενθέκτης Συνόδου, στ΄ της εν Σαρδική Συνόδου, νστ΄ και ρθ΄ της εν
Καρθαγένη Συνόδου,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος A’ 62/25.04.2025
3. την υπό στοιχεία Φ.1/451/6.6.2023 πρότασιν του
Σεβασμιωτάτου Μητροπολίτου Αλεξανδρουπόλεως κ.
Ανθίμου,
4. την από 10.10.2023 απόφασιν της Ιεράς Συνόδου
της Ιεραρχίας,
5. την υπ’ αρ. 709/22.10.2024 Πατριαρχικήν και Συνοδικήν Πράξιν του Οικουμενικού Πατριαρχείου,
6. την υποπαρ. 3 της παρ. 1 του άρθρου 68 του ν. 4235/
2014 (Α΄ 32),
7. το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ - ΜΙΤΟΣ και
8. το γεγονός ότι εκ της παρούσης δεν προκαλείται δαπάνη εις βάρος του Ελληνικού Δημοσίου, αποφασίζομεν:
Η κατά το στοιχείον α΄ της υποπαρ. Β΄ της παρ. 1 του
άρθρου 11 του ν. 590/1977 «Περί του Καταστατικού
Χάρτου της Εκκλησίας της Ελλάδος» συσταθείσα «Ιερά
Μητρόπολις Αλεξανδρουπόλεως» του Οικουμενικού Πατριαρχικού θρόνου, μετονομάζεται εις «ΙΕΡΑ ΜΗΤΡΟ-
ΠΟΛΙΣ ΑΛΕΞΑΝΔΡΟΥΠΟΛΕΩΣ, ΤΡΑΪΑΝΟΥΠΟΛΕΩΣ ΚΑΙ
ΣΑΜΟΘΡΑΚΗΣ», εντεύθεν δε ο επιχώριος Μητροπολίτης μνημονεύεται και υπογράφεται διά του φερωνύμου
ιστορικού τίτλου, «Μητροπολίτης Αλεξανδρουπόλεως,
Τραϊανουπόλεως και Σαμοθράκης».
Η παρούσα να δημοσιευθεί διά της Εφημερίδας της
Κυβερνήσεως και του Επισήμου Δελτίου της Εκκλησίας
της Ελλάδος «ΕΚΚΛΗΣΙΑ».
Αθήνα, 3 Απριλίου 2025
Ο Πρόεδρος
† Ο Αθηνών ΙΕΡΩΝΥΜΟΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος A’ 62/25.04.2025
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αιτήματος στην ηλεκτρονική διεύθυνση feksales@et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
στην ηλεκτρονική διεύθυνση feksales@et.gr.
-   Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,20 €. Το κόστος ενός έγχρωμου
ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού)
προσαυξάνεται κατά 0,30 €.
-  To τεύχος Α.Σ.Ε.Π. διατίθεται δωρεάν.
-   Υπάρχει δυνατότητα ετήσιας συνδρομής οποιουδήποτε τεύχους σε έντυπη μορφή μέσω
του Τμήματος Πωλήσεων και Συνδρομητών.
• Τρόποι αποστολής κειμένων προς δημοσίευση:
Α.  Αποστολή των εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr. Σχετικές εγκύκλιοι και οδηγίες στην ηλεκτρονική διεύθυνση του
Εθνικού Τυπογραφείου (www.et.gr) στη διαδρομή Ανακοινώσεις ----> Εγκύκλιοι.
Β.  Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν είτε
να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Ταχυδρομική Διεύθυνση: Καποδιστρίου 34, 10432 Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000
Ιστότοπος: www.et.gr
Πληροφορίες σχετικά με την λειτουργία του ιστότοπου: helpdesk.et@et.gr
Αποστολή εγγράφων προς δημοσίευση στο ΦΕΚ στην ηλεκτρονική διεύθυνση
https://eservices.et.gr
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γραφείο 3 και τηλεφ. κέντρο 210 5279000)
Παραλαβή Δημοσιευτέας Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα έως και Παρασκευή: 8:00 - 13:30

[Source: 20250100062.pdf | Tokens: 11201]